Na temelju članka 30. Statuta Općine Kloštar Podravski («Službeni glasnik Koprivničko-križevačke županije» broj 4/21), Općinsko vijeće Općine Kloštar Podravski na 14. sjednici održanoj 07. prosinca 2022. donijelo je

**ODLUKU**

**o isplati jednokratne novčane pomoći za svako novorođeno dijete s područja Općine Kloštar Podravski u 2023. godini**

**Članak 1.**

 Odlukom o isplati jednokratne novčane pomoći za svako novorođeno dijete s područja Općine Kloštar Podravski u 2023. godini (u daljnjem tekstu: Odluka) utvrđuju se uvjeti i način ostvarivanja prava na jednokratnu novčanu pomoć (u daljnjem tekstu: pomoć) te visina pomoći.

**Članak 2.**

 Općina Kloštar Podravski će u 2023. godini za svako novorođeno dijete rođeno u 2023. godini, s područja Općine Kloštar Podravski isplatiti pomoć u svoti 500,00 kuna/66,36 eura.

**Članak 3.**

 Pravo na pomoć ostvaruje majka novorođenog djeteta koja zajedno s djetetom u trenutku njegovog rođenja ima prebivalište na području Općine Kloštar Podravski.

 U svrhu ostvarenja prava iz stavka 1. ovog članka majke djeteta je u roku od 30 dana od dana djetetova rođenja dužna priložiti slijedeće dokumente:

* rodni list za dijete,
* uvjerenje o prebivalištu djeteta,
* uvjerenje o prebivalištu roditelja/skrbnika/udomitelja,
* broj žiro ili tekućeg računa na koji će se izvršiti isplata.
* dokaz da kućanstvo podnositelja nema nepodmirenih dugovanja prema općinskom proračunu.

**Članak 4.**

 Sredstva za isplatu pomoći osiguravaju se u Proračunu Općine Kloštar Podravski za 2023. godinu.

**Članak 5.**

 Ova Odluka objavit će se na mrežnoj stranici Općine Kloštar Podravski, a stupa na snagu 1. siječnja 2023. godine.

**OPĆINSKO VIJEĆE OPĆINE KLOŠTAR PODRAVSKI**

**KLASA: 551-04/22-01/02**

**URBROJ: 2137-16-01/01-22-01**

**Kloštar Podravski, 07. prosinca 2022.**

**PREDSJEDNICA:**

**Marija Šimunko**